คุณค่ะ ถ้ากินยาคุมเม็ดที่2เกิน12ชม.จะ ตั้งครรภ์มั้ยค่ะ
สวัสดีค่ะ การทานยาคุมฉุกเฉินชนิดที่มี 2 เม็ดใน 1 แผง ให้ทานเม็ดแรกให้เร็วที่สุดหลังการมีเพศสัมพันธ์ เพื่อให้เกิดประสิทธิภาพสูงสุด และทานเม็ดที่ 2 ภายในไม่เกิน 12 ชั่วโมงหลังจากทานเม็ดแรกไปแล้ว หากทานที่เลย 12 ชั่วโมงไปแล้ว ประสิทธิภาพในการป้องกันการตั้งครรภ์ย่อมลดลงไปค่ะ โอกาสในการตั้งครรภ์ก็จะมากขึ้นโดยปกติ การทานยาคุมฉุกเฉิน แม้จะทานอย่างถูกต้อง ก็ไม่ช่วยป้องกันการตั้งครรภ์ได้ 100% โดยจะช่วยป้องกันได้ประมาณ 58%-95% ขึ้นอยู่กับความรวดเร็วในการทานเม็ดแรกหลังจากที่มีเพศสัมพันธ์ ดังนั้น หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่านี้ เช่น ยาเม็ดคุมกำเนิด ยาฉีดคุมกำเนิด เป็นต้น